Bendebedrywighede in Kaapstad hokgeslaanEen van die vuurwapens waarop die polisie beslag gelê het in Hanover Park Foto: SAPD Wes-Kaap Polisiebeamptes van die Wes-Kaap fokus tydens Operasie Combat op bendebedrywighede wat die Kaapse Vlakte teister. Lede van die eenheid het tydens die feesseisoen hul pogings verskerp. “Polisiebeamptes het Saterdagmiddag beslag gelê op ŉ 303-geweer in Hanover Park en een persoon is in hegtenis geneem,” het brig. Novela Potelwa, woordvoerder van die polisie, gesê. Lt.genl. Gary Kruser het die lede geloof vir hul pogings. Hy het gesê dié veldtog sal meer vertroue in die polisie skep. “Die inhegtenisnemings stuur ŉ sterk boodskap aan die misdadigers,” het Kruser gesê. “Die gemeenskap van die Kaapse Vlakte voel terselfdertyd veiliger wanneer hierdie misdadigers agter tralies is.”